# Az Európai Unió C 84A/2016

| | ISSN 1977-0979 |
| --- | --- |
| Az Európai Unió
  Hivatalos Lapja | C 84A |
| | |
| Magyar nyelvű kiadás | Tájékoztatások és közlemények | 59. évfolyam2016. március 4. |

ISSN 1977-0979

Az Európai Unió

Hivatalos Lapja

C 84A

Magyar nyelvű kiadás

Tájékoztatások és közlemények

59. évfolyam2016. március 4.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2016/C 084A/01 | Gazdasági és Pénzügyi Főigazgatóság — Pályázati felhívás főigazgató-helyettesi állás betöltésére (AD 15-ös besorolás) Brüsszel — (a személyzeti szabályzat 29. cikkének (2) bekezdése alapján) — COM/2016/10364 | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2016/C 084A/01

Gazdasági és Pénzügyi Főigazgatóság — Pályázati felhívás főigazgató-helyettesi állás betöltésére (AD 15-ös besorolás) Brüsszel — (a személyzeti szabályzat 29. cikkének (2) bekezdése alapján) — COM/2016/10364

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 4.3.2016 | HU | Az Európai Unió Hivatalos Lapja | CA 84/1 |
| --- | --- | --- | --- |

4.3.2016

HU

Az Európai Unió Hivatalos Lapja

CA 84/1

---

Gazdasági és Pénzügyi Főigazgatóság

Pályázati felhívás főigazgató-helyettesi állás betöltésére (AD 15-ös besorolás) Brüsszel

(a személyzeti szabályzat 29. cikkének (2) bekezdése alapján)

COM/2016/10364

(2016/C 084 A/01)

Magunkról

A Gazdasági és Pénzügyi Főigazgatóság (a továbbiakban: DG ECFIN) feladata az Európai Unió (a továbbiakban: EU) határain belül és azon túl is a polgárok gazdasági jólétének fellendítéséhez való hozzájárulás a versenyképes, magas foglalkoztatásra épülő gazdaságok ösztönzése révén. E célból a főigazgatóság közreműködik olyan szakpolitikák kialakításában, amelyek – a szükséges strukturális reformok végrehajtása, a rendezett államháztartás és a megfelelő gazdaságpolitikai kombináció megvalósítása és fenntartása, valamint a termelő és a humántőke-beruházások ösztönzése révén – az intelligens, fenntartható és inkluzív gazdasági növekedést és ezzel egyidejűleg a makrogazdasági és pénzügyi stabilitás megőrzését célozzák. E törekvés tekintetében központi jelentősége van a mélyebb és méltányosabb gazdasági és monetáris unió (GMU) kialakítására, valamint a GMU struktúrájának teljes kiépítésére irányuló folyamatoknak.

2016. január 13-án a Bizottság új szervezeti felépítést fogadott el a DG ECFIN-re vonatkozóan, amely 2016. március 1-jén lépett hatályba. Pályázati felhívásunk az ezen időponttól hatályba lépett változásokat veszi figyelembe.

Ajánlatunk

A főigazgató-helyettes koordinálja a munkát az alábbi feladatok tekintetében: i. költségvetési és makrogazdasági felügyelet számos tagállam esetében; ii. a makrogazdasági egyensúlyhiány elemzése és nyomon követése; iii. strukturális reformok a tagállamokban és az uniós szintű szakpolitikákban, a fenntartható fejlődés és a magas fokú makrogazdasági stabilitás megvalósítása érdekében; iv. pénzügyi kérdések, többek között forrásbevonás és hitelezés; valamint v. koordináció az Európai Beruházási Bank (EBB) Csoporttal, az Európai Újjáépítési és Fejlesztési Bankkal (EBRD) és nemzetközi pénzügyi szervezetekkel.

A főigazgató-helyettes közvetlenül felel majd a „Beruházások, növekedés és strukturális reformok” nevű B. igazgatóságért, „A tagállamok gazdasága III.” nevű E. igazgatóságért és a „Pénztári és pénzügyi műveletek” nevű L. igazgatóságért, melyek a fenti kérdésekért felelősek. A DG ECFIN 2016. március 1-jén hatályba lépett megerősített mátrixszerkezetével összhangban a B. („Beruházások, növekedés és strukturális reformok”) és a C. horizontális igazgatóság („Fiskális politika és gazdaságpolitikai kombináció”) jelentési útvonala a DG ECFIN két főigazgató-helyettese között oszlik meg, hogy integráltabb megközelítést lehessen kialakítani az európai szemeszter kontextusában a költségvetési és a strukturális politikák felügyeletére vonatkozóan. A két főigazgató-helyettes tehát lényeges szerepet tölt majd be az igazgatóságok közötti munka ösztönzése és összehangolása terén.

A főigazgató-helyettes a főigazgatót támogatja a DG ECFIN vezetésében és koordinációjában, különösen a közvetlenül alá tartozó szolgálatok tevékenységeinek vezetése és felügyelete révén. Hozzájárul a DG ECFIN átfogó politikai stratégiájának kidolgozásához és végrehajtásához. Magas szintű találkozókon képviseli a DG ECFIN-t, és szükség szerint akár nemzetközi fórumokon is helyettesíti a főigazgatót.

A főigazgató-helyettes koordinálja és aktívan szerepet vállal a főigazgatóság azon horizontális tevékenységeiben, melyek több igazgatóságot is érintenek.

Elvárásaink

A sikeres pályázó kiemelkedő képességű és dinamikus szakember, aki bizonyítottan rendelkezik a következő tulajdonságokkal:

| — | kiváló ismeretek és tapasztalat a gazdasági kérdések terén; |
| --- | --- |

—

kiváló ismeretek és tapasztalat a gazdasági kérdések terén;

| — | a főigazgató-helyettes közvetlen felügyelete alá tartozó igazgatóságok által kezelt főbb szakpolitikai területek alapos ismerete; |
| --- | --- |

—

a főigazgató-helyettes közvetlen felügyelete alá tartozó igazgatóságok által kezelt főbb szakpolitikai területek alapos ismerete;

| — | kiváló vezetői és igazgatási készségek, valamint megalapozott tapasztalat nagy létszámú csoportok felügyelete és koordinációja terén, kitűnő képesség a prioritások felállítására és a döntéshozatalra; |
| --- | --- |

—

kiváló vezetői és igazgatási készségek, valamint megalapozott tapasztalat nagy létszámú csoportok felügyelete és koordinációja terén, kitűnő képesség a prioritások felállítására és a döntéshozatalra;

| — | megbízható képviseleti és tárgyalási készség, az Európai Bizottság hatékony és eredményes, a Bizottságon belül, illetve más uniós és nemzetközi intézmények, a tagállamok és más releváns érdekelt felek viszonylatában a legmagasabb szintekre is kiterjedő képviseletére való képesség; |
| --- | --- |

—

megbízható képviseleti és tárgyalási készség, az Európai Bizottság hatékony és eredményes, a Bizottságon belül, illetve más uniós és nemzetközi intézmények, a tagállamok és más releváns érdekelt felek viszonylatában a legmagasabb szintekre is kiterjedő képviseletére való képesség;

| — | a Bizottság adminisztratív eljárásainak megfelelő ismerete; |
| --- | --- |

—

a Bizottság adminisztratív eljárásainak megfelelő ismerete;

| — | kiváló politikai ítélőképesség és magas fokú konceptuális képesség, valamint új átfogó stratégiai tervek és elképzelések kialakítására és végrehajtására való képesség. |
| --- | --- |

—

kiváló politikai ítélőképesség és magas fokú konceptuális képesség, valamint új átfogó stratégiai tervek és elképzelések kialakítására és végrehajtására való képesség.

A pályázóval szemben támasztott követelmények (jelentkezési feltételek)

A kiválasztási szakaszban az a pályázó vehet részt, aki a jelentkezési határidőig megfelel a következő formai követelményeknek:

Állampolgárság:
  a pályázó az Európai Unió valamely tagállamának állampolgára.

Felsőoktatásban szerzett oklevél vagy diploma:
  a pályázó:

| i. | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy |
| --- | --- |

i.

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy

| ii. | oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

ii.

oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

Szakmai tapasztalat:
  a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal rendelkezik.

Vezetői tapasztalat:
  az említett szakmai tapasztalatból legalább öt évet felsővezetői munkakörben (1), az itt meghirdetett munkakörhöz szorosan kapcsolódó területen szerzett.

Nyelvismeret:
  az Európai Unió egyik hivatalos nyelvét (2) magas szinten, egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

Korhatár:
  nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (3).

A kiválasztott pályázónak tagállama nemzeti biztonsági hatóságától származó (TOP SECRET szintű) érvényes biztonsági tanúsítvánnyal kell rendelkeznie, vagy módjában kell állnia ehhez hozzájutni.

A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített információkhoz. Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem.

Az állásba való kinevezés kizárólag akkor lép hatályba, ha a kiválasztott jelölt megszerezte az érvényes biztonsági tanúsítványt.

Függetlenség és érdekeltségi nyilatkozat

A szolgálati jogviszony megkezdését megelőzően a pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Kinevezés és alkalmazási feltételek

A főigazgató-helyettest az Európai Bizottság választja és nevezi ki saját kiválasztási és felvételi eljárásai szerint (lásd még a felsővezetők alkalmazási politikájára vonatkozó összefoglaló dokumentumot: Compilation Document on Senior Officials Policy (4)). A kiválasztási eljárás keretében a Bizottság kinevezési tanácsadó bizottsága által interjúra felkért pályázók először egy külső munkaerő-felvételi tanácsadó cég által szervezett értékelőközpontban (assessment centre) tartott kiválasztási eljáráson vesznek részt.

Működési okokból és a kiválasztási eljárásnak a pályázók és az intézmény érdekében történő minél gyorsabb lezárása érdekében a kiválasztási eljárás kizárólag angol és/vagy francia nyelven zajlik (5).

A javadalmazás és az alkalmazási feltételek tekintetében a személyzeti szabályzat érvényben lévő, az Európai Unió AD 15 besorolási fokozatú tisztviselőire vonatkozó rendelkezései az irányadók. Felhívjuk a pályázók figyelmét, hogy a személyzeti szabályzatban előírtak értelmében valamennyi újonnan felvett munkatárs kilenc hónapos próbaidő letöltésére köteles.

A főigazgató-helyettes alkalmazási helye Brüsszel.

Esélyegyenlőség

Az Európai Unió tiszteletben tartja az esélyegyenlőség elvét. A vezető beosztásban lévő nők alacsony számára való tekintettel a Bizottság különösen örömmel fogadja a nők jelentkezését.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt végzettséget és képesítést igazoló okiratra, a szakmai tapasztalatra, valamint a nyelvismeretre. Azt a pályázót, aki valamelyik jelentkezési követelménynek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

és kövesse az eljárás egyes szakaszaira vonatkozó utasításokat.

Mindenképpen rendelkeznie kell érvényes e-mail címmel. Ennek segítségével azonosítjuk regisztrációját, és ezen tartjuk Önnel a kapcsolatot a kiválasztási eljárás különböző szakaszai során. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát PDF formátumban töltse fel, továbbá motivációs levelét (legfeljebb 8 000 karakter terjedelemben) online töltse ki. Gyakorlati okokból, valamint a pályázók és az intézmény érdekében a kiválasztási eljárás minél gyorsabb lezárása céljából az életrajzot és a motivációs levelet kizárólag angol, francia vagy német nyelven lehet megírni.

Az internetes regisztrálás befejeztével a pályázó elektronikus levélben kap visszaigazolást jelentkezésének regisztrálásáról. A levélben regisztrációs szám is szerepel, amely a továbbiakban a jelentkezéssel kapcsolatos hivatkozási számként szolgál. Ha nem kap visszaigazoló e-mailt, az azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben közvetlenül az Európai Bizottság fogja Önnel felvenni a kapcsolatot.

Amennyiben fogyatékosságából adódóan nem tud online jelentkezni, jelentkezését (önéletrajzát és motivációs levelét) papíron, ajánlott levélpostai küldeményként is eljuttathatja hozzánk a következő címre: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, B – 1049 Brussels. Kérjük, a küldeményen egyértelműen tüntesse fel a következő hivatkozást: Vacancy for a Deputy Director General in DG ECFIN, COM/2016/10364, és a postai bélyegzőn szereplő dátum nem lehet későbbi a jelentkezési határidőnél. Ezt követően Ön és a Bizottság között mindenfajta kommunikáció postai úton zajlik. Ez esetben pályázatához csatolnia kell egy olyan dokumentumot, amelyben fogyatékossága meglétét egy erre feljogosított szerv igazolja. Külön papírlapon részletezze továbbá, milyen különleges intézkedéseket tart szükségesnek ahhoz, hogy megkönnyítsük a pályázaton való részvételét.

Amennyiben további információra van szüksége, illetve technikai problémával szembesül, kérjük, jelezze a következő e-mail címen: HR-MANAGEMENT-ONLINE@ec.europa.eu

Határidő

A jelentkezés határideje: 2016. április 6. déli 12 óra (brüsszeli idő szerint), ami után elektronikus regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes jelentkezéseket nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság gondoskodik arról, hogy a pályázók személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kezeljék.

---

(1)  Önéletrajzukban a pályázók legalább a felsővezetői munkakörben töltött öt évre vonatkozóan közöljék a következőket: 1. a betöltött vezetői beosztások megnevezése és az ezekhez tartozó munkakör; 2. a felügyelt személyzet létszáma; 3. az irányításuk alá tartozó költségvetés nagysága; valamint 4. a hierarchiában alattuk és felettük lévő szintek száma, valamint a velük azonos beosztásban lévő munkatársak száma.

(2)  http://ec.europa.eu/languages/policy/linguistic-diversity/official-languages-eu_hu.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(4)  http://ec.europa.eu/civil_service/docs/official_policy_en.pdf

(5)  A kiválasztási bizottság biztosítja, hogy az e nyelveket anyanyelvként beszélők ne élvezhessenek indokolatlan előnyt.

(6)  HL L 8., 2001.1.12., 1. o.

---